Klapka (armatúra)

náhľad|Otvorená klapka
Klapka alebo klapkový uzáver je druh uzáveru potrubie, ktorý sa používa na uzatváranie alebo regulovanie toku v potrubí. Klapka umožňuje pri úplnom otvorení prietok takmer cez úplný prierez potrubia. Pracovnú časť klapky tvorí kruhová platňa alebo sa skladá z viacerých navzájom spojených listov. Pre veľké rozmery býva platňa vystužená rebrovaním, aby sa zvýšila jej tuhosť. Klapka sa obracia (sklápa) okolo osi, ktorá je rovnobežná s rovinou jej platne. Najčastejšie leží os v tejto rovine a prechádza cez stred platne. Medzi úplným otvorením a uzatvorením stačí ovládací prvok obrátiť o 90°. Klapka môže byť jednostranná alebo dvojstranná (tzv. motýlikovitá klapka).

 Typy klapiek  
Klapky mávajú problém s tesnosťou v uzatvorenej polohe, preto sa väčšinou používajú hlavne na regulovanie prietoku, podľa toho sa zvyknú nazývať škrtiaca klapka (prípadne aj regulačná klapka). Na veľké svetlosti potrubí majú výhody nižšej hmotnosti a tým aj nižšej ceny oproti guľovým uzáverom.

Ak sa použijú na uzatváranie, nazýva sa aj uzatváracia klapka, či záklopka. Takúto klapku je možné vidieť na výfukovom potrubí vozidiel, ak je ústie kolmo nahor (traktory, nákladné vozidlá). 

Na povolenie prietoku média iba v jednom smere sa používa spätná klapka.

 Zdroje 

Kategória:Uzatváracie prístroje